Navodila ponudnikom za oddajo javnega naročila po postopku oddaje naročila male vrednosti z oznako

P-2022/1

KAZALO:

[1. NAROČNIK 3](#_Toc93640992)

[2. OZNAKA IN PREDMET JAVNEGA NAROČILA 3](#_Toc93640993)

[3. NAČIN ODDAJE JAVNEGA NAROČILA 3](#_Toc93640994)

[4. ROK IN NAČIN PREDLOŽITVE PONUDBE 3](#_Toc93640995)

[5. ODPIRANJE PONUDB 4](#_Toc93640996)

[6. PRAVNA PODLAGA 4](#_Toc93640997)

[7. DOSTOP DO NAROČNIKA 4](#_Toc93640998)

[7.1. Dostop do razpisne dokumentacije 4](#_Toc93640999)

[7.2. Obvestila in pojasnila v zvezi z razpisno dokumentacijo 4](#_Toc93641000)

[8. UGOTAVLJANJE SPOSOBNOSTI 5](#_Toc93641001)

[8.1. Ugotavljanje sposobnosti, ki jih morajo izpolnjevati ponudniki za sodelovanje v postopku oddaje javnega naročila in njihovo dokazovanje 5](#_Toc93641002)

[8.2. Razlogi za izključitev 5](#_Toc93641003)

[9. MERILO 6](#_Toc93641004)

[10. PONUDBA 7](#_Toc93641005)

[10.1. Vsebina ponudbene dokumentacije 7](#_Toc93641006)

[10.2. Sestavljanje ponudbe 7](#_Toc93641007)

[10.2.1 Obrazec »Predračun« 7](#_Toc93641008)

[10.2.2 Izjava ponudnika 8](#_Toc93641009)

[10.2.3 Ostali dokumenti, ki so del ponudbe 8](#_Toc93641010)

[10.3. Priprava ponudb 9](#_Toc93641011)

[10.3.1 Samo ena ponudba od vsakega ponudnika 9](#_Toc93641012)

[10.3.2 Podizvajalci 9](#_Toc93641013)

[10.3.3 Jezik ponudbe 9](#_Toc93641014)

[10.3.4 Veljavnost ponudbe 9](#_Toc93641015)

[10.3.5 Stroški ponudbe 9](#_Toc93641016)

[10.4. Pogodba 9](#_Toc93641017)

[11. OBVESTILO O ODLOČITVI O ODDAJI NAROČILA 10](#_Toc93641018)

[12. ODSTOP OD IZVEDBE JAVNEGA NAROČILA 10](#_Toc93641019)

[13. PRAVNO VARSTVO 10](#_Toc93641020)

NAROČNIK

Ta razpis se izvaja v imenu in za račun naslednjega naročnika:

**Protokol Vlade Republike Slovenije, Erjavčeva cesta 17, 1000 Ljubljana.**

Naročnik vabi vse zainteresirane ponudnike, da predložijo ponudbo skladno z zahtevami iz razpisne dokumentacije.

OZNAKA IN PREDMET JAVNEGA NAROČILA

Oznaka javnega naročila: P-2022/1

Predmet javnega naročila: **nakup zastav za potrebe Protokola Vlade Republike Slovenije**

Protokol Vlade Republike Slovenije ocenjuje, da bo v obdobju, na katerega se bo nanašala z izbranim ponudnikom sklenjena pogodba (24 mesecev), potreboval – število in vrsta lahko zelo variirata in ju ni možno natančneje predvideti – približno 300 (tristo) zastav različnih držav, različnih tipov in različnih velikosti.

Ponudnik, s katerim bo sklenjena pogodba za 24 (štiriindvajset) mesecev, bo izbran na podlagi lastne ponudbe zastav, predpisane v obrazcu »Predračun«, s pogojem, da se ponudnik zaveže, da cen storitev v času veljavnosti pogodbe ne bo spreminjal.

Zaradi narave priprave protokolarnih dogodkov se bo moral ponudnik v pogodbi zavezati, da bo naročene storitve brez izjeme pripravljen izvajati vse dni v letu ob kateremkoli času, ne da bi za to zahteval posebna nadomestila. Zavezati se bo moral tudi k najkrajšemu možnemu odzivnemu roku (čas od naročila do dokončanja in dostave blaga) - v izjemnih primerih ta ne sme biti daljši od 8 (osmih) ur. Hkrati bo moral upoštevati navodila naročnika glede zaupnosti podatkov oziroma bo lahko podajal kakršnekoli podatke v zvezi z dogodki samo z izrecnim privoljenjem predstojnika naročnika.

V ceno vsake nove zastave morata biti vključeni 2 (dve) manjši (morebitni) popravili v obdobju 5 (petih) let od dobave zastave, za primer, da bi se zastava pri uporabi poškodovala. Večja popravila se bodo obračunala posebej in po dogovoru.

**Naročnik si pridržuje pravico, da pred izdajo odločitve o oddaji naročila od ponudnika zahteva predložitev vzorcev zastav**.

Ponudnik mora pripraviti ponudbo za celotni obseg naročila.

NAČIN ODDAJE JAVNEGA NAROČILA

Za oddajo predmetnega naročila se v skladu s 47. členom Zakona o javnem naročanju (Uradni list RS št. 91/15, 14/18 in 121/21, v nadaljevanju ZJN-3) izvede javno naročilo po postopku oddaje naročila male vrednosti.

Naročnik bo na podlagi v nadaljevanju navedenih pogojev in meril izbral najugodnejšega ponudnika, ki bo oddal dopustno ponudbo, s katerim bo sklenil pogodbo o predmetu javnega naročila.

Naročnik si pridržuje pravico, da spremeni količino oziroma obseg predvidenih storitev glede na razpoložljiva finančna sredstva oziroma glede na spremenjene potrebe, v skladu in na način, kot je določeno v ZJN-3.

ROK IN NAČIN PREDLOŽITVE PONUDBE

Naročnik bo upošteval ponudbe, ki bodo predložene najkasneje do **1. februarja 2022** **do vključno** **9.00.**

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si>, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je objavljen na spletnem naslovu <https://ejn.gov.si>.

Ponudnik se mora pred oddajo ponudbe registrirati na spletnem naslovu <https://ejn.gov.si>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu. Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe.

Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika, Uradni list RS, št. 97/07 – UPB, 64/16 – odl. US in 20/18 – OROZ631). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si> najkasneje do dneva in ure, kot je to določeno v obvestilu o naročilu objavljenem na portalu javnih naročil in v informacijskem sistemu e-JN. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu vidna in odprta zadnja oddana ponudba.

Po preteku roka za predložitev ponudb, ponudbe ne bo več mogoče oddati. Dostop do povezave za oddajo elektronske ponudbe v tem postopku javnega naročila je naveden v obvestilu o naročilu na portalu javnih naročil.

ODPIRANJE PONUDB

Odpiranje ponudb bo potekalo avtomatično v informacijskem sistemu e-JN na spletnem naslovu <https://ejn.gov.si> dne **1. februarja 2022** **ob 10:00.**

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudnikih ter omogoči dostop do \*.pdf dokumenta, ki ga ponudniki naložijo v sistem e-JN pod razdelek »Predračun«.

Ponudniki, ki so oddali ponudbe, imajo podatke o odpiranju ponudb v informacijskem sistemu e-JN na razpolago v seznamu prejetih ponudb.

PRAVNA PODLAGA

Postopki oddaje javnih naročil naročnika se izvajajo na podlagi veljavnega zakona in podzakonskih aktov, ki urejajo javna naročila, ter v skladu z veljavno zakonodajo, ki ureja področje javnih financ ter področje, ki je predmet javnega naročila.

# DOSTOP DO NAROČNIKA

## Dostop do razpisne dokumentacije

Razpisno dokumentacijo lahko ponudniki dobijo na spletni strani naročnika in sicer na naslovu <https://www.gov.si/zbirke/javne-objave/>.

## Obvestila in pojasnila v zvezi z razpisno dokumentacijo

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko Portala javnih naročil Uradnega lista RS.

Ponudniki lahko dodatna pojasnila in vprašanja v zvezi z razpisno dokumentacijo postavijo na Portalu javnih naročil. Odgovori na vprašanja so sestavni del razpisne dokumentacije in bodo objavljeni na istem mestu kot je objavljena razpisna dokumentacija. Vprašanja lahko ponudniki postavljajo najkasneje do **31. januarja 2022 do 10. ure**. Na zahteve za pojasnila in ostala vprašanja v zvezi z naročilom, ki bodo prejeta po tem roku, naročnik ne bo odgovarjal.

UGOTAVLJANJE SPOSOBNOSTI

## Ugotavljanje sposobnosti, ki jih morajo izpolnjevati ponudniki za sodelovanje v postopku oddaje javnega naročila in njihovo dokazovanje

Ponudnik mora izpolnjevati vse v tej točki navedene pogoje in zahteve.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, kot predhodni dokaz gospodarskega subjekta v zvezi s točko 8.2. teh navodil, sprejel obrazec »Izjava ponudnika«. V primeru, da ponudnik prijavi podizvajalca, je potrebno za njih predložiti dokazilo »Izjava za ostale gospodarske subjekte v ponudbi«.

Naročnik si pridržuje pravico, da v času pregleda ponudb in vse do podpisa pogodbe od ponudnika zahteva predložitev najnovejših dokazil, ki izkazujejo izpolnjevanje zahtevanih pogojev, predložitev morebiti potrebnih pooblastil za preverjanje izpolnjevanja zahtevanih pogojev oziroma podatkov, predložitev podatkov o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudb.

Naročnik lahko pred oddajo javnega naročila od ponudnika, kateremu se je odločil oddati predmetno naročilo, zahteva, da predloži najnovejša dokazila (potrdila, izjave) kot dokaz neobstoja razlogov za izključitev iz točke 8.2. teh navodil. Naročnik si pridržuje pravico do vpogleda v originalne dokumente in do preveritve verodostojnosti predloženih dokazil pri podpisniku le-teh.

Če obstaja naročnikova zahteva, koliko stari so lahko dokumenti, ki jih ponudnik prilaga kot dokazila, je to navedeno ob vsakem posameznem dokazilu. Če nič ni navedeno, starost dokumenta ni pomembna, odražati pa mora zadnje stanje. Dokumenti morajo ne glede na določeno oziroma zahtevano največjo dopuščeno starost vedno odražati zadnje stanje. Začetek roka za starost dokumentov se šteje od dneva objave obvestila o naročilu na portalu javnih naročil, razen če ni pri posameznem dokazilu določeno drugače.

V kolikor ponudnik ne more pridobiti in predložiti zahtevanih dokumentov, ker država, v kateri ima ponudnik svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi, v kateri ima ponudnik svoj sedež, ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Ponudnik z oddajo ponudbe soglaša, da lahko naročnik v zvezi z oddajo predmetnega javnega naročila pridobi podatke za preveritev ponudbe v skladu z 89. členom ZJN-3 v enotnem informacijskem sistemu iz devetega odstavka 77. člena ZJN-3.

Za ponudbe s podizvajalci je potrebno upoštevati še točko 10.3.2 (Ponudba s podizvajalci) teh navodil.

## Razlogi za izključitev

Naročnik bo iz sodelovanja v postopku javnega naročanja izključil gospodarske subjekte v primeru dokazanega obstoja kateregakoli od v tej točki navedenih primerov:

1. **Če naročnik pri preverjanju v skladu s 77., 79. in 80. členom tega zakona ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3.**

**DOKAZILA:**

Izpolnjen obrazec »izjava ponudnika«, dana pod kazensko in materialno odgovornostjo,

in

izpolnjen obrazec »Izjava za ostale gospodarske subjekte«, če ponudnik v ponudbi prijavi sodelovanje drugih subjektov.

1. **Če naročnik pri preverjanju v skladu s 77., 79. in 80. členom tega zakona ugotovi, da gospodarski subjekt ne izpolnjuje obveznih dajatev in drugih denarnih nedavčnih gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.**

**DOKAZILA:**

Izpolnjen obrazec »izjava ponudnika«, dana pod kazensko in materialno odgovornostjo,

in

izpolnjen obrazec »Izjava za ostale gospodarske subjekte«, če ponudnik v ponudbi prijavi sodelovanje drugih subjektov.

1. **Če naročnik pri preverjanju ponudbe ugotovi, da je gospodarski subjekt na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja.**

**DOKAZILA:**

Izpolnjen obrazec »izjava ponudnika«, dana pod kazensko in materialno odgovornostjo,

in

izpolnjen obrazec »Izjava za ostale gospodarske subjekte«, če ponudnik v ponudbi prijavi sodelovanje drugih subjektov.

1. **Če naročnik pri preverjanju ponudbe ugotovi, da je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri gospodarskemu subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.**

**DOKAZILA:**

Izpolnjen obrazec »izjava ponudnika«, dana pod kazensko in materialno odgovornostjo,

in

izpolnjen obrazec »Izjava za ostale gospodarske subjekte«, če ponudnik v ponudbi prijavi sodelovanje drugih subjektov.

Naročnik bo v skladu z 8. odstavkom 75. člena ZJN-3 iz postopka javnega naročanja kadarkoli v postopku izključi gospodarski subjekt, če se izkaže, da je ta subjekt pred ali med postopkom javnega naročanja glede na storjena ali neizvedena dejanja v enem od položajev iz te točke navodil.

MERILO

Merilo za izbiro najugodnejše ponudbe je najnižja skupna ponudbena vrednost z DDV.

PONUDBA

## Vsebina ponudbene dokumentacije

Ponudba se sestavi tako, da ponudnik vpiše zahtevane podatke v obrazce, ki so sestavni del razpisne dokumentacije. Ponudniki naj predložijo samo zahtevano dokumentacijo. Vsebina ponudbene dokumentacije ni zaupne narave, saj ne vsebuje zaupnih podatkov.

Ponudbeno dokumentacijo sestavljajo naslednji dokumenti:

* izpolnjen obrazec »ponudba « (Priloga št. 1);
* izpolnjen obrazec »tehnična specifikacija« (Priloga št. 2);
* izpolnjen obrazec »predračun« (Priloga št. 3);
* izpolnjen obrazec »izjava ponudnika« (Priloga št. 4);
* izpolnjen obrazec »izjava za ostale gospodarske subjekte« (Priloga št. 5);
* izpolnjen obrazec »soglasje podizvajalca za neposredna plačila« (Priloga št. 6);

Ponudnik mora v ponudbi predložiti le dokumente, ki so navedeni v tej točki.

Obrazci izjav, ki jih mora predložiti ponudnik, so del dokumentacije v zvezi z oddajo javnega naročila. Izjave so lahko predložene na teh obrazcih ali na ponudnikovih, ki vsebinsko bistveno ne smejo odstopati od priloženih obrazcev. Za potrebe preverjanj v uradni evidenci morajo biti pooblastila podpisana lastnoročno ali elektronsko. Naročnik si pridržuje pravico do preveritve verodostojnosti izjav oziroma potrdil.

Ponudnik, kateri odda ponudbo, sprejema vse pogoje in druge zahteve iz dokumentacije za to naročilo in izjavlja, pod kazensko in materialno odgovornostjo, da so vsi podatki in dokumenti, podani v ponudbi, resnični in da elektronske verzije priloženih listin v informacijskem sistemu e-JN ustrezajo izvirniku. V nasprotnem primeru ponudnik naročniku odgovarja za vso morebitno škodo, ki bi mu nastala.

## Sestavljanje ponudbe

### Obrazec »Predračun«

Obrazec »Predračun« (Priloga št. 3) mora ponudnik izpolniti tako, da za vse postavke navede ponudbeno ceno za kos brez DDV, pri skupnem seštevku pa je potrebno navesti tudi stopnjo DDV. V kolikor ponudnik cene ne vpiše, se šteje, da je nevpisana cena 0,00 (nič) evrov.

Ponudnik mora navesti ponudbene cene v evrih (EUR), zaokroženo na 2 decimalni mesti.

Cene morajo vključevati vse elemente, iz katerih so sestavljene (razpisane storitve, plače in druge stroške dela (morebitno nadurno delo, delo na dan praznika ali prostega dneva), morebitne trošarine, takse, prevoz, zavarovanje) in morebitne popuste, oblikovane fco lokacija naročnika.

V primeru, da ponudnik daje popust, mora le tega upoštevati v končni skupni ponudbeni ceni. Popusti, ki ne bodo navedeni v ponudbenem predračunu in upoštevani v končni skupni ponudbeni ceni, se ne bodo upoštevali.

Ponudnik ne sme spreminjati vsebine predračuna.

Naročnik bo ravnal v skladu s sedmim odstavkom 89. člena ZJN-3, če bo pri pregledu in ocenjevanju ponudb odkril računske napake.

Enotne cene so fiksne za obdobje sklenjene pogodbe.

Ponudnik v sistem e-JN v razdelek »Skupna ponudbena vrednost« v zato namenjen prostor vpiše skupni ponudbeni znesek brez davka v EUR in znesek davka v EUR. Znesek skupaj z davkom v EUR se izračuna samodejno. V del »Predračun« pa naloži datoteko v obliki excel ali pdf. »Skupna ponudbena vrednost«, ki bo vpisana v istoimenski razdelek in dokument, ki bo naložen kot predračun v del »Predračun«, bosta razvidna in dostopna na javnem odpiranju ponudb.

V primeru razhajanj med podatki, navedenimi v razdelku »Skupna ponudbena vrednost« in dokumentu, ki je predložen v delu »Predračun«, kot veljavni štejejo podatki v dokumentu, ki je predložen v delu »Predračun«.

V primeru, da bo ponudnik poleg cen, vpisanih v razdelek »Skupna ponudbena vrednost« ali v obrazcu »Predračun« v drugi ponudbeni dokumentaciji predložil dokumente z vpisanimi ponudbenimi vrednostmi, naročnik teh vpisov ne bo upošteval in se bo štelo, da ponudnik ponuja vrednosti, kot bodo vpisane v delu »Predračun«.

### Izjava ponudnika

Ponudnik v obrazec »Izjava ponudnika« (Priloga št. 4) vpiše vse zahtevane podatke.

Obrazec »Izjava za ponudnika« predstavlja uradno izjavo ponudnika, da zanj ne obstajajo razlogi za izključitev in da izpolnjuje pogoje za sodelovanje, hkrati pa vključuje tudi uradno izjavo o tem, da bo ponudnik na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

S predložitvijo te izjave ponudnik sprejema tudi vse pogoje in ostale zahteve iz razpisne dokumentacije tega postopka ter prevzema kazensko in materialno odgovornost, da so vsi podatki in dokumenti, podani v ponudbi, resnični, in da elektronske verzije v informacijskem sistemu e-JN priloženih listin ustrezajo izvirniku. S predložitvijo te izjave se šteje, da je ponudnik dal tudi izjavo, s katero potrjuje, da ni povezan s funkcionarjem in po svojem lastnem poznavanju stvari ni povezan z družinskim članom funkcionarja na način, določen v prvem odstavku 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20; v nadaljnjem besedilu ZIntPK)

Ponudnik, ki v sistemu e-JN oddaja ponudbo, naloži elektronsko podpisano »Izjavo ponudnika« ali nepodpisano »Izjavo ponudnika«, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

### Ostali dokumenti, ki so del ponudbe

Ponudnik mora ostale dokumente ponudbene dokumentacije naložiti v informacijski sistem e-JN v razdelek »Drugi dokumenti«. Dokumenti, ki se naložijo v razdelek »Drugi dokumenti«, so (če se zahteva podpis) lahko podpisani fizično in skenirani kot \*.pdf dokument ali drug format, ki omogoča shranjevanje skeniranega dokumenta (npr. \*.tif, \*.jpg), lahko pa so podpisani elektronsko in naloženi kot \*.pdf dokument.

#### Obrazec «Ponudba«

Ponudnik mora v obrazcu »Ponudba« (Priloga št. 1) o ponudniku in morebitnih ostalih gospodarskih subjektih, ki bodo sodelovali pri izvedbi naročila, izpolniti vse zahtevane podatke.

#### Izjava za ostale gospodarske subjekte

Če ponudnik v svoji ponudbi prijavlja še druge gospodarske subjekte, mora ponudnik za vse subjekte, ki bodo sodelovali pri izvedbi naročila, v obrazec »Izjava za ostale gospodarske subjekte« (Priloga št. 5) vpisati zahtevane podatke in naložiti izpolnjeno izjavo za vsak prijavljen gospodarski subjekt posebej.

S predložitvijo te izjave se šteje, da je ponudnik dal tudi izjavo, s katero potrjuje, da ni povezan s funkcionarjem in po svojem lastnem poznavanju stvari ni povezan z družinskim članom funkcionarja na način, določen v prvem odstavku 35. člena Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20; v nadaljnjem besedilu ZIntPK). S podpisom te izjave ponudnik sprejema tudi vse pogoje in druge zahteve iz razpisne dokumentacije tega postopka ter prevzema kazensko in materialno odgovornost, da so vsi podatki in dokumenti, podani v ponudbi, resnični in da elektronske verzije v informacijskem sistemu e-JN priloženih listin ustrezajo izvirniku.

#### Soglasje podizvajalca za neposredna plačila

Neposredna plačila podizvajalcu so obvezna v primeru, ko podizvajalec zahteva neposredno plačilo in je v ponudbi priložena zahteva podizvajalca za neposredno plačilo. V tem primeru se izpolni obrazec (Priloga št. 6) ter ga podpiše odgovorna oseba podizvajalca.

## Priprava ponudb

### Samo ena ponudba od vsakega ponudnika

Vsak ponudnik lahko predloži le eno ponudbo. Ponudnik, ki predloži več kot eno ponudbo, diskvalificira vse ponudbe, v katerih nastopa.

### Podizvajalci

V primeru, da bo ponudnik pri izvedbi naročila posloval s podizvajalci, mora v obrazcu »Ponudba« navesti vse zahtevane podatke o podizvajalcih, ki so navedeni v obrazcu »Ponudba«. V informacijskem sistemu e-JN je potrebno označiti, da gre za ponudbo s podizvajalci in navesti vse gospodarske subjekte, ki bodo sodelovali pri izvedbi naročila.

Naročnik bo zavrnil podizvajalce v primeru dokazanega obstoja kateregakoli od primerov, navedenih pod točko 8.2. Ponudnik mora za posameznega podizvajalca priložiti enaka dokazila za izpolnjevanje pogojev določenih v točki 8.2., kot jih mora priložiti zase.

Neposredna plačila podizvajalcem, določena v 5. odstavku 94. člena ZJN-3, so obvezna le v primeru, če podizvajalec v skladu in na način, določen v tem členu ZJN-3 zahteva neposredno plačilo.

Glavni izvajalec mora med izvajanjem javnega naročila gradnje ali storitve naročnika obvestiti o morebitnih spremembah pri podizvajalcih in poslati informacije o novih podizvajalcih, ki jih namerava naknadno vključiti v izvajanje takšnih gradenj ali storitev, in sicer najkasneje v petih dneh po spremembi.

Ponudnik v razmerju do naročnika v celoti odgovarja za izvedbo prejetega naročila ne glede na morebitne podizvajalce.

### Jezik ponudbe

Vsi dokumenti v zvezi s ponudbo morajo biti v slovenskem jeziku.

### Veljavnost ponudbe

Ponudba mora veljati do **15. 3. 2022.**

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje.

### Stroški ponudbe

Vse stroške povezane s pripravo in predložitvijo ponudbe nosi ponudnik.

## Pogodba

Naročnik bo z izbranim ponudnikom podpisal pogodbo. Pogodba bo praviloma podpisana elektronsko.

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in [158/20](http://www.uradni-list.si/1/objava.jsp?sop=2020-01-2765); v nadaljnjem besedilu: ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu izbranega ponudnika, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila, v roku petih dni od prejema poziva, posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Če bo izbrani ponudnik prijavil sodelovanje podizvajalcev in bo vrednost pogodbenih del, ki jih bo podizvajalec izvedel v tem naročilu, višja od deset tisoč (10.000,00) EUR brez DDV, bo moral izbrani ponudnik na poziv naročnika zgoraj navedene podatke posredovati tudi za podizvajalca.

Naročnik bo z izbranim ponudnikom sklenil pogodbo, razen če bodo obstajale okoliščine, določene v 35. in 36. členu ZIntPK, ki naročniku prepovedujejo poslovanje z izbranim gospodarskim subjektom. Enako velja za podizvajalca, če bo ta izvedel del predmeta pogodbe v vrednosti več kot deset tisoč (10.000,00) EUR brez DDV.

Z oddanim obrazcem »Izjava ponudnika« ponudnik potrjuje, da sprejema vsebino vzorca pogodbe.

Pogodba se bo pred podpisom vsebinsko prilagodila glede na to, če bo izbrani ponudnik prijavil sodelovanje podizvajalcev in podobno.

Izbrani ponudnik mora podpisati pogodbo praviloma elektronsko in jo vrniti naročniku v roku petih dni od prejema s strani naročnika podpisane pogodbe.

OBVESTILO O ODLOČITVI O ODDAJI NAROČILA

Naročnik bo ponudnike obvestil o odločitvi o oddaji naročila na način, predpisan v ZJN-3.

ODSTOP OD IZVEDBE JAVNEGA NAROČILA

Naročnik lahko na podlagi osmega odstavka 90. člena ZJN-3, po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, v primeru, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, takoj pisno obvestil ponudnike, ki so predložili ponudbo.

Naročnik ne odgovarja za škodo, ki je ali bi iz gornjih razlogov utegnila nastati izbranemu ponudniku.

# PRAVNO VARSTVO

Pravno varstvo zoper kršitve v postopkih javnega naročanja in pri izvajanju javnih naročil ureja Zakon o pravnem varstvu v postopkih javnega naročanja (Uradni list RS, št. 43/11, 60/11-ZTP-D, 63/13, 90/14-ZDU-1I, 60/17 in 72/19, v nadaljevanju: ZPVPJN). Kandidati lahko vložijo zahtevek za revizijo, ki se nanaša na vsebino objave in/ali razpisno dokumentacijo, v roku desetih (10) delovnih dni od dneva objave obvestila o javnem naročilu, skladno z določbami 25. člena ZPVPJN.

Takso v višini 2.000,00 EUR, mora vlagatelj zahtevka za revizijo plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska cesta 35, 1000 Ljubljana, Slovenija, SWIFT KODA: BS LJ SI 2X; IBAN:SI56011001000358802 – taksa za postopek revizije javnega naročanja. Zahtevek za revizijo se vloži prek portala eRevizija.

|  |  |
| --- | --- |
|   | mag. Aleksander Strelšef Protokola Vlade Republike Slovenije |